 2 Ndị Eze 7  Ịlaịsha wee sị: Geenụ ntị nokwu Jehova. Nke a bụ ihe Jehova kwuru, Ụdị ugbu a echi, otu ihe ọtụtụ sia ntụ ọka e gwere nke ọma ga-ada otu shekel, ihe ọtụtụ sia abụọ nke ọka bali ga-adakwa otu shekel nọnụ ụzọ ámá Sameria.Osote onyeisi ndị agha, bụ onye eze dabeere naka ya, wee zaa onye nke ezi Chineke, sị: Ọ bụrụgodị na Jehova emeghee ọnụ ụzọ mmiri nke dị neluigwe, ihe a ọ pụrụ ime eme? O wee sị ya: Lee, i ji anya gị na-ahụ ya, ma ị gaghị eri ya.E nwere ndị ikom anọ bụ ndị ekpenta nọ nọnụ ụzọ ámá; ha wee malite ịsị ibe ha: Gịnị mere anyị ga-eji nọdụ nebe a ruo mgbe anyị nwụrụ?Ọ bụrụ na anyị asị, Ka anyị banye nime obodo, ebe ọ bụ na ụnwụ dị nime obodo, anyị ga-anwụrịrị nebe ahụ. Ọ bụrụkwa na anyị anọdụ ebe a, anyị ga-anwụrịrị. Ya mere, bịanụ ka anyị waba nebe ndị Siria mara ụlọikwuu. Ọ bụrụ na ha ahapụ anyị ndụ, anyị adịrị ndụ; ma ọ bụrụ na ha egbuo anyị, anyị anwụọnụ.Ha wee bilie mgbe chi jiri ka ha banye nebe ndị Siria mara ụlọikwuu; ha wee bịa nso nebe ndị Siria mara ụlọikwuu, ma, lee! ọ dịghị onye nọ nebe ahụ.Ọ bụ Jehova mere ka ndị agha Siria nụ ụda ụgbọ agha, ụda ịnyịnya, ụda ìgwè ndị agha, nke mere na ha sịrị ibe ha: Lee! Eze Izrel egowo ndị eze ndị Het na ndị eze Ijipt ka ha bịa buso anyị agha!Ozugbo ahụ, ha biliri gbaa ọsọ mgbe chi jiri wee hapụ ụlọikwuu ha na ịnyịnya ha na ịnyịnya ibu haebe ahụ ha mara ụlọikwuu dị nnọọ otú ahụ ọ dịha wee na-agba ọsọ maka mkpụrụ obi ha.Mgbe ndị ekpenta a rutere nso nebe ahụ ha mara ụlọikwuu, ha banyere notu ụlọikwuu wee na-eri, na-aṅụ, burukwa ọlaọcha na ọlaedo na uwe nebe ahụ gaa zoo ha. E mesịa, ha lọghachiri banye nụlọikwuu ọzọ buru ihe nebe ahụ gaa zoo ha.Nikpeazụ, ha malitere ịsị ibe ha: Ihe anyị na-eme ezighị ezi. Taa bụ ụbọchị ozi ọma! Ọ bụrụ na anyị egbuo oge wee chere ruo mgbe chi bọrọ, ikpe ga-ama anyị. Ya mere, bịanụ ka anyị banye nụlọ eze kọọ ihe merenụ.Ha wee bịa kpọọ ndị nche ọnụ ụzọ ámá obodo òkù wee kọọrọ ha, sị: Anyị banyere nebe ndị Siria mara ụlọikwuu, ma, lee! ọ dịghị onye nọ nebe ahụ, a nụghịkwa ụkpọrọ mmadụ, ma e wezụga ịnyịnya ndị e liwere eliwe na ịnyịnya ibu ndị e liwere eliwe na ụlọikwuu ndị dị nnọọ otú ha dị.Ndị nche ọnụ ụzọ ámá tiri mkpu ozugbo, ha wee zie ozi nụlọ eze nke dị nime.Ozugbo ahụ, eze biliri nabalị wee gwa ndị na-ejere ya ozi, sị: Biko, ka m gwa unu ihe ndị Siria mere anyị. Ha maara nke ọma na agụụ na-agụ anyị; ọ bụ ya mere ha ji si nebe ha mara ụlọikwuu pụọ gaa zoo nọhịa, sị, Ha ga-esi nobodo ha pụta, anyị ga-ejide ha ná ndụ, anyị ga-abanyekwa nobodo ha.Otu nime ndị na-ejere ya ozi wee zaa, sị: Biko, ka ha jiri ịnyịnya ise nime ndị fọrọ afọ bụ ndị fọdụrụ nobodo gaa. Lee! Ha na ndị Izrel niile bụ ndị fọdụrụ nime ya bụ otu ihe. Lee! Ha na ndị Izrel niile bụ ndị laworo niyi bụ otu ihe. Ka anyị zipụ ha wee hụ.Ha wee jiri ụgbọ ịnyịnya abụọ, eze wee zipụ ha ka ha chụwa ndị agha Siria, sị: Gaanụ lee.Ha wee chụrụ ha ruo Jọdan; ma, lee! ụzọ dum jupụtara nuwe na arịa ndị Siria tụhapụrụ ka ha ji ọsọ ọsọ na-apụ. Ndị ozi ahụ wee lọghachi kọọrọ eze.Ndị Izrel wee pụọ ma bukọrọ ihe nebe ndị Siria mara ụlọikwuu; otu ihe ọtụtụ sia ntụ ọka e gwere nke ọma wee daa otu shekel, ihe ọtụtụ sia abụọ nke ọka bali adaakwa otu shekel, dị ka Jehova kwuru.Eze họpụtara osote onyeisi ndị agha, bụ onye ọ dabeere naka ya, ka ọ na-elekọta ọnụ ụzọ ámá; ndị mmadụ wee na-azọ ya ụkwụ nọnụ ụzọ ámá ahụ, nke mere na ọ nwụrụ, dị nnọọ ka onye nke ezi Chineke kwuru, mgbe o kwuru okwu noge ahụ eze bịakwutere ya.O wee si otú a mee dị nnọọ ka onye nke ezi Chineke gwara eze, sị: Ihe ọtụtụ sia abụọ nke ọka bali ga-ada otu shekel, otu ihe ọtụtụ sia ntụ ọka e gwere nke ọma ga-adakwa otu shekel, ọ ga-eme ụdị ugbu a echi nọnụ ụzọ ámá Sameria.Ma osote onyeisi ndị agha ahụ zara onye nke ezi Chineke, sị: Ọ bụrụgodị na Jehova emeghee ọnụ ụzọ mmiri nke dị neluigwe, ihe a i kwuru ọ pụrụ ime eme? O wee sị: Lee, i ji anya gị na-ahụ ya, ma ị gaghị eri ya.Ihe a wee si otú ahụ mee ya, mgbe ndị mmadụ na-azọ ya ụkwụ nọnụ ụzọ ámá, o wee nwụọ. 